# data[].attributes.headline
Campania creată de Autoritatea Natională pentru Protectia Consumatorilor (ANPC) 

# data[].attributes.subject
Campania creată de Autoritatea Natională pentru Protectia Consumatorilor (ANPC) 

# data[].attributes.body
Autoritatea Națională pentru Protecția Consumatorilor a lansat o nouă campanie educațională, cu scopul de a conferi consumatorilor din România, abilitatea de a lua decizii mai bine informate cu privire la importante subiecte legate de:

• Siguranța navigării pe internet
• Protecția datelor
• Educație financiară și consum sustenabil

# data[].attributes.body
Astăzi - pe bună dreptate - sunt invocate modele de consum sustenabil, pentru a contracara epuizarea resurselor planetei noastre și pentru a garanta generațiilor viitoare capacitatea de a-și satisface propriile nevoi.

Consumul sustenabil presupune o conștientizare deplină a consumatorilor, posibilitatea şi capacitatea lor de a dispune și evalua corect informațiile despre impactul social și de mediu al bunurilor și serviciilor pe care le folosesc.

# data[].attributes.body
Fără îndoială, Europa trăiește cu mult peste limitele planetei, iar consumul european depinde în mare măsură de resurse extrase și prelucrate în afara Europei. Astfel, cel de-al 7-lea plan de acțiune pentru mediu al Uniunii Europene, stabilește ca obiectiv pentru 2050 „O viață bună, în limitele planetei noastre”.

În pofida progreselor înregistrate în domeniu, care sunt exemplare în lume, suntem încă departe de atingerea obiectivului. În rapoarte statistice se menționează că ziua în care amprenta ecologică a continentului european a depășit capacitatea ecosistemelor planetei a fost 10 mai în 2019 și că ar fi necesare 2,8 planete Pământ pentru a răspunde nevoilor noastre dacă întreaga populație a planetei ar consuma ca europenii.

# data[].attributes.attachment_link.readable_text
PROPUNERE DE REZOLUȚIE A PARLAMENTULUI EUROPEAN

Parlamentul European,

 având în vedere propunerea de regulament al Parlamentului European și al Consiliului din 7 iunie 2018 de instituire a programului privind piața unică, competitivitatea întreprinderilor, inclusiv a întreprinderilor mici și mijlocii, și statisticile europene ( COM(2018)0441),

 având în vedere comunicarea Comisiei din 11 decembrie 2019 intitulată „Pactul verde european" ( COM(2019)0640),

 având în vedere comunicarea Comisiei din 19 februarie 2020 intitulată „O strategie europeană privind datele" ( COM(2020)0066),

 având în vedere comunicarea Comisiei din 11 martie 2020 intitulată „Un nou Plan de acțiune privind economia circulară - Pentru o Europă mai curată și mai competitivă" ( COM(2020)0098),

Drepturile consumatorilor și combaterea obsolescenței programate

Facilitarea reparațiilor

O strategie globală pentru promovarea unei culturi a reutilizării

O strategie digitală în serviciul unei piețe sustenabile

Autoritățile publice trebuie să își schimbe abordarea

Un marketing și o publicitate responsabile

EXPUNERE DE MOTIVE

INTRODUCERE

Fără îndoială, Europa trăiește cu mult peste limitele planetei , iar consumul european depinde în mare măsură de resurse extrase și prelucrate în afara Europei . Astfel, cel de al 7-lea plan de acțiune pentru mediu al UE stabilește ca obiectiv pentru 2050 „O viață bună, în limitele planetei noastre". În pofida progreselor înregistrate în domeniu, care sunt exemplare în lume, suntem încă departe de atingerea obiectivului. În rapoarte statistice se menționează că ziua în care amprenta ecologică a continentului european a depășit capacitatea ecosistemelor planetei a fost 10 mai în 2019 și că ar fi necesare 2,8 planete Pământ pentru a răspunde nevoilor noastre dacă întreaga populație a planetei ar consuma ca europenii .

Criza COVID-19 a demonstrat că economiile noastre sunt fragile și se prăbușesc rapid în fața șocurilor bruște.

Prin urmare, este esențial să ne schimbăm radical modul de a produce și a consuma în Europa. Modul în care concepem piața noastră unică și asigurăm protecția consumatorilor este foarte important pentru realizarea acestei schimbări de paradigmă, astfel încât sustenabilitatea și justiția socială să prevaleze.

Uniunea Europeană a luat deja măsuri în acest sens. În 2016, Parlamentul European a votat practic în unanimitate raportul „Un ciclu de viață mai lung al produselor: beneficii pentru consumatori și întreprinderi" ( 2016/2272(INI)), în urma raportului CESE pe această temă . În cadrul planului de acțiune privind economia circulară, UE a anunțat deja măsuri pentru o economie mai sustenabilă în ceea ce privește prevenirea generării de deșeuri și conceperea produselor.

Aceste prime semnale sunt promițătoare și arată că reglementarea în acest sens este binevenită atât pentru întreprinderi, cât și pentru consumatori. Acum este momentul să se meargă mai departe, realizând schimbarea de paradigmă către o economie robustă și mai puțin orientată spre consum.

Pentru produse sustenabile în Europa

Modelul nostru economic se bazează pe un sistem de supraconsum, care îi încurajează pe producători să favorizeze înlocuirea foarte rapidă a produselor prin obsolescența prematură a acestora.

Având în vedere că amprenta de carbon a produselor noastre este legată în cea mai mare măsură de producția lor, este esențial să regândim sistemul nostru de producție și să trecem la produse cu adevărat sustenabile. Cazul telefoanelor inteligente este relevant: 80 % din amprenta de carbon a unui aparat este generată în timpul producerii sale și numai 15 % dintre telefoane sunt colectate și reciclate la sfârșitul ciclului de viață.

Dezvoltarea unei economii circulare depinde de proiectarea produselor. Planificarea materialelor și proiectarea produsului determină dacă produsul va fi durabil, reparabil și ușor de demontat și reciclat la sfârșitul ciclului său de viață. Consumatorii par să fie pregătiți să se implice în acest demers, dar trebuie depășite multe obstacole: asimetria informațională, reparațiile încă prea scumpe, prea complicate din cauza lipsei pieselor de schimb sau pur și simplu a informațiilor, necunoașterea drepturilor proprii în cazul produselor defecte etc.

Stoparea obsolescenței premature a produselor

Scopul este de a favoriza producătorii care concep produse sustenabile și, invers, de a penaliza produsele a căror proiectare este defectuoasă și nesustenabilă. Printre măsurile avute în vedere se numără o gamă de instrumente, de la informarea clară și armonizată a consumatorilor până la sancționarea practicilor comerciale abuzive care constau în scurtarea intenționată a vieții unui produs sau în împiedicarea reparării acestuia. Cazul specific al produselor digitale trebuie, de asemenea, să fie luat în considerare, împiedicând obsolescența software-ului produselor în momentul actualizării acestuia. Alinierea duratei garanției legale de conformitate cu durata de viață estimată a produselor rămâne, de asemenea, o chestiune-cheie: prelungirea duratei de viață a produselor trebuie să fie însoțită de o protecție adecvată a consumatorilor în caz de neconformitate. Aceste măsuri combinate trebuie să permită creșterea calității produselor și să insufle consumatorilor încredere în piața unică europeană, acordându-le drepturi în conformitate cu calitățile descrise ale produselor.

Stabilirea unui drept real la reparare în Europa

Produsele sustenabile trebuie, de asemenea, să poată fi reparate pentru a rămâne pe piață cât mai mult timp posibil. Este momentul să punem capăt practicilor care împiedică sau îngreunează repararea produselor. În medie, 70 % dintre europeni ar prefera să își repare produsul în loc să înlocuiască produsele defecte. Totuși, până acum, majoritatea vânzătorilor au favorizat înlocuirea produselor.

Trebuie să garantăm liberalizarea reparării de produse pe piața europeană, asigurând o recurgere simplă la reparații și accesibilitatea acestora din punct de vedere financiar. Acest lucru implică nu numai o informare în amonte referitoare la posibilitatea de reparare a unui produs, ci și, în avalul lanțului valoric, pentru a asigura disponibilitatea pieselor de schimb, timpi scurți de reparare și accesul la informații privind repararea al vânzătorilor, al reparatorilor independenți, precum și al consumatorilor cu scopul de a încuraja reparațiile făcute de aceștia din urmă. Reparatorii independenți, în special, reprezintă un element al ocupării forței de muncă la nivel local care trebuie susținut neapărat. Nu este acceptabil ca mecanismele de proprietate intelectuală să acorde dreptul de reparare a produselor doar proiectantului sau distribuitorului. În acest scop, sunt necesare mecanisme de sprijin, atât logistic, cât și financiar.

Dorim, totodată, să stimulăm încrederea consumatorilor în produsele reparate și propunem introducerea unei garanții pentru reparațiile produselor.

Către o cultură a reutilizării

Produsele sustenabile și reparabile pot să rămână pe piață mult timp și să facă obiectul schimburilor comerciale. Încrederea consumatorilor în produsele de mâna a doua trebuie să fie însoțită atât de transparență, cât și de garanții privind starea produselor. Astfel, legarea garanției de produs, și nu de cumpărător, permite să se beneficieze mai mult timp de protecția de care dispun aceste produse în mod legal și pune capăt ideii eronate potrivit căreia un produs își pierde în mod necesar valoarea în momentul în care își schimbă proprietarul. La fel, posibilitatea de a prelungi garanția în caz de reparare contribuie la insuflarea încrederii. Distrugerea prematură a bunurilor nu este compatibilă cu o piață sustenabilă. Modelele de afaceri care constau în închirierea de bunuri în locul cumpărării acestora sunt promițătoare, dar trebuie să facă obiectul unor studii specifice pentru a se asigura viabilitatea și durabilitatea lor.

Tehnologiile digitale în serviciul unei piețe sustenabile

Tehnologia digitală a revoluționat modalitățile noastre de a comunica, produce și cumpăra. Acum trebuie să redobândim controlul asupra tehnologiei digitale și să o reorientăm către un viitor digital dezirabil pe o piață sustenabilă. În acest scop, prezentarea clară a impactului social și de mediu al tehnologiilor este esențială pentru canalizarea investițiilor și a eforturilor de inovare spre tehnologiile care respectă mediul și oamenii. O tehnologie care respectă mediul va fi stabilită printr-o analiză a întregului său ciclu de viață, de la extracția materiilor prime, reutilizarea materiei secundare, producerea, transportul și utilizarea bunului până la tratarea sa la sfârșitul ciclului de viață. Trebuie să reinventăm conceptul de inovare pentru a permite apariția unui mediu digital sustenabil.

Pentru a lua decizii în cunoștință de cauză în ceea ce privește legislația, este esențial un acces la date fiabile pentru a lua decizii publice. Accesul public la datele referitoare la produse și servicii este fundamental pentru a asigura dezvoltarea unei economii circulare, dar și pentru a reacționa prompt în cazul unei crize, în special sanitare.

Utilizarea instrumentelor digitale în serviciul unei piețe sustenabile prin crearea unei baze de date comune și a unui pașaport al produsului va permite o mai bună urmărire a produselor și a componentelor lor de-a lungul lanțului valoric, schimbul de informații între producători și consumatori și consolidarea supravegherii piețelor.

În cazul tehnologiilor, trebuie să acordăm o atenție deosebită efectelor de recul provocate de progresele tehnologice. Astfel, creșterea eficienței unei tehnologii tinde să facă un produs sau un serviciu mai ieftin, conducând astfel la o creștere a consumului și a producției. Din acest motiv, mecanismele pieței nu sunt suficiente pentru ca societățile noastre să devină automat mai sustenabile, fiind necesare instrumente de reglementare pentru a asigura sustenabilitatea și reziliența societăților noastre.

Rolul achizițiilor publice

Instrumentul achizițiilor publice este important din mai multe puncte de vedere. Administrațiile au, în primul rând, rolul de model și de a educa. Ele reprezintă, de asemenea, 16 % din PIB-ul european și permit transmiterea unor semnale puternice către piețe pentru a schimba practicile existente.

În consecință, dezvoltarea unei piețe sustenabile impune ca administrațiile publice să devină modele în ceea ce privește sustenabilitatea criteriilor achizițiilor publice, prin introducerea unor criterii de sustenabilitate a produselor, precum și a unui procentaj de reutilizare a produselor de mâna a doua. Acest criteriu de sustenabilitate ar putea include, totodată, favorizarea lanțurilor valorice scurte și a produselor mai locale. Întrucât aspectul de ocupare a forței de muncă este la fel de important, achizițiile publice trebuie, de asemenea, să favorizeze IMM-urile. În total, IMM-urile generează aproape două treimi din locurile de muncă din sectorul privat european nefinanciar și totuși sunt adesea dezavantajate de normele privind achizițiile publice.

Achizițiile publice ar trebui să îi favorizeze pe cei care au performanțe bune și inovează sustenabil.

Recunoașterea responsabilității publicității

Pe plan mondial, întreprinderile cheltuiesc anual 1,3 mii de miliarde pe comunicarea comercială și 600 de miliarde pe publicitate. Dacă din punct de vedere istoric se presupunea că publicitatea are un rol informativ, orientând alegerile consumatorilor, aceasta are în prezent o funcție predominant persuasivă. Ea crește în mod artificial nivelul total al consumului și orientează consumatorii nu către mărcile cele mai sustenabile și mai responsabile, ci către cele care investesc sume considerabile în marketing. În plus, cheltuielile cu publicitatea privesc în principal un număr limitat de întreprinderi, adesea mari întreprinderi multinaționale, IMM-urile și microîntreprinderile nedispunând de bugetul necesar pentru o publicitate similară.

Îndeosebi piața publicității online a crescut semnificativ de la dezvoltarea internetului. Pentru a crește și mai mult numărul vânzărilor, necesitatea unei publicități din ce în ce mai specifice și personalizate a dus la practici agresive de extracție a datelor personale ale utilizatorilor de internet și de tehnologii digitale. Acest tip de practici dă naștere la ceea ce membri ai mediului academic numesc azi un capitalism de supraveghere. Este mai important ca oricând să se garanteze principiile prevăzute în RGPD, dar și să se reglementeze practicile de extracție sistematică a datelor personale de către profesioniștii din sectorul publicitar.

În acest context, este esențial să se recunoască responsabilitatea sectorului publicitar și să se reglementeze practicile sale. Pentru început, ar trebui să se reglementeze conținuturile, interzicând pretențiile ecologice nefondate, dar și publicitatea pentru produse sau servicii care dăunează sănătății publice sau mediului.

Apoi ar trebui să se reglementeze practicile, reglementând extragerea masivă a datelor personale ale consumatorilor și comercializarea acestora, precum și oferind o poziție adecvată actorilor sociali și de mediu pentru a comunica.

În fine, ar trebui asigurată o responsabilizare financiară, solicitând o transparență deplină a cheltuielilor întreprinderilor cu publicitatea și instituind un impozit european pe publicitate.

Scopul acestui raport este de a trece la o nouă etapă a pieței unice în care toate produsele și serviciile să fie echitabile din punct de vedere social și ecologice. Solicităm o piață cu o economie circulară și rezilientă, în care consumatorii au certitudinea că achiziționează produse și servicii sigure și accesibile și pot să facă alegeri în cunoștință de cauză, iar producătorii cei mai virtuoși beneficiază de avantajele pieței, indiferent de dimensiunea sau de bugetul lor inițial. Dorim să acordăm putere consumatorului și întreprinderilor europene virtuoase pentru a apăra o lume dezirabilă din punct de vedere social și ecologic.

# data[].attributes.attachment_link.title
RAPORT Către o piață unică mai sustenabilă pentru întreprinderi și consumatori

# data[].attributes.attachment_link.description
PROPUNERE DE REZOLUȚIE A PARLAMENTULUI EUROPEAN Parlamentul European,  având în vedere propunerea de regulament al Parlamentului European și al Consiliului din 7 iunie 2018 de instituire a programului privind piața unică, competitivitatea întreprinderilor, inclusiv a întreprinderilor mici și mijlocii, și statisticile europene ( COM(2018)0441),  având în vedere comunicarea

# data[].attributes.body
Criza COVID-19 a demonstrat că economiile noastre sunt fragile și se prăbușesc rapid în fața șocurilor bruște.

Prin urmare, este esențial să ne schimbăm radical modul de a produce și a consuma în Europa.

Administrațiile publice au, în primul rând, rolul de model și de a educa. Ele reprezintă, de asemenea, 16 % din PIB-ul european și permit transmiterea unor semnale puternice către piețe pentru a schimba practicile existente.

# data[].attributes.body
Criza COVID-19 a mai arătat că digitalizarea poate juca un rol important pentru întreprinderi și consumatori, dar vine și cu riscuri, precum escrocherii și fraude.

De asemenea, pandemia a accelerat nevoia de a promova educația financiară, ca instrument esențial pentru consumatori, pentru a-și gestiona afacerile financiare și a construi o rezistență mai mare.

În fiecare zi facem alegeri, în viața noastră, care afectează mediul. Consumul și producția sustenabilă înseamnă a face mai mult și mai bine cu mai puțin.

# data[].attributes.body
Sfaturi ale ANPC despre cum să consumăm în mod sustenabil:

Gândiți-vă de două ori înainte de a cumpăra și luați în considerare cumpărăturile la mâna a doua - second-hand.

Nu cumpărați un telefon inteligent nou atunci când cel pe care îl aveți la momentul respectiv încă mai funcționează;

Asigurați-vă că achizițiile dvs. au beneficii pentru mediu. De exemplu, verificați dacă au etichetă ecologică UE;

Mergeți cu bicicleta, mergeți pe jos sau luați transportul public, în loc să mergeți cu mașina sau cu avionul. 2021 este ”Anul European al Căii Ferate”!
Nu faceți risipă. Dacă aruncați mâncare, risipiți resurse naturale deosebit de importante și bani. Luați în considerare repararea unui produs defect, în loc să cumpărați unul nou.

Campania educațională, „Viitorul tău. Alegerea ta”, oferă o oportunitate extraordinară de a crește gradul de conștientizare cu privire la drepturile consumatorilor și nevoile din România.